23.2.2023
FI
Euroopan unionin virallinen lehti
L 58/223 EUROOPAN PARLAMENTTI
LUKU 3 2 — ASIANTUNTEMUS JA TIEDOTUS: HANKINTA, ARKISTOINTI, TUOTANTO JA LEVITYS (jatkoa)
321
(jatkoa) — Euroopan parlamentille kansainvälisistä ja toimielinten välisistä yhteistyösopimuksista aiheutuvat velvoitteet, mukaan luettuna Euroopan parlamentin rahoitusosuus unionin historiallisten arkistojen hallinnoinnin rahoituskuluihin asetuksen (ETY, Euratom) N:o 354/83 mukaisesti — kustannukset, jotka liittyvät Euroopan tiedemediakeskukseen, jonka toiminnasta vastaa Euroopan parlamentin tieteen ja tekniikan tulevaisuuspaneeli (STOA) ja joka vahvistaa vuorovaikutusta Euroopan parlamentin, tiedeyhteisön ja tiedotusvälineiden välillä, jotta voidaan erityisesti edistää verkostoitumista, koulutusta ja tietämyksen levittämistä.
Tähän kuuluvat esimerkiksi seuraavat toimet: — kutsutaan toimittajia, sidosryhmien edustajia ja muita asiantuntijoita heitä varten järjestettäviin tilaisuuksiin ja huolehditaan niihin liittyvistä kuluista (mukaan lukien matka-, majoitus- ja ateriakulut) — perustetaan ja ylläpidetään verkostoja Euroopan parlamentin, tiedeyhteisön ja tiedotusvälineiden rajapinnassa — järjestetään seminaareja, konferensseja ja koulutuskursseja tämänhetkisistä tieteellisistä ja teknologisista kehityskuluista ja kysymyksistä sekä tiedejournalismin luonteesta ja vaikuttavuudesta — kootaan asiantuntijatietoja ja -analyyseja korkeakouluilta, tiedotusvälineiltä ja muista lähteistä tieteen ja teknologian alalla päättäjien ja kansalaisten hyödyksi — laajennetaan Euroopan parlamentin tutkimusten ja muun tieteen ja teknologian alan asiaankuuluvan aineiston saatavuutta kirjallisin, audiovisuaalisin ja muunlaisin keinoin — kehitetään tekniikoita ja metodologioita, joiden avulla voidaan parantaa kykyä tunnistaa ja levittää luotettavia lähteitä tieteen ja teknologian alalla — tuetaan huipputason teknisten laitteiden ja mediavälineiden asennusta, kehittämistä ja käyttöä tällaisen vuoropuhelun tukemiseksi — kehitetään tiiviimpää yhteistyötä ja yleisemminkin yhteyksiä Euroopan parlamentin, asiaankuuluvien tiedotusvälineiden sekä korkeakoulujen ja tämän alan tutkimuskeskusten välillä, myös tekemällä tiedotusvä­ lineiden kautta tunnetuksi Euroopan tiedemediakeskuksen roolia ja sen tekemää työtä sekä edistämällä sen saavutettavuutta kansalaisten kannalta.
Määräraha voidaan käyttää myös tukemaan Euroopan parlamentin vuoropuhelua tiedeyhteisön, tiedotusvälineiden, ajatushautomoiden ja kansalaisten kanssa Euroopan unionin päätöksentekijöiden pitkän aikavälin kehityssuuntauksia koskevan ennakointityön tukemiseksi sekä tieteen alalla että laajemmin edellä lueteltujen seminaarien, julkaisujen ja muiden toimien avulla.
Varainhoitoasetuksen 21 artiklan 3 kohdan mukaisesti käyttötarkoitukseensa sidottujen tulojen määräksi arvioidaan 100 euroa.
Oikeusperusta
Neuvoston asetus (ETY, Euratom) N:o 354/83, annettu 1 päivänä helmikuuta 1983, Euroopan talousyhteisön ja Euroopan atomienergiayhteisön historiallisten arkistojen avaamisesta yleisölle (EYVL L 43, 15.2.1983, s. 1).